Kraftig regn skapte trøbbel på Østlandet
– Vi har det hektisk ja, sa vakthavende brannsjef Ståle Lindhardt i Oslo brannvesen. Da han snakket med VG har han en rekke biler ute. Like før klokken 22 hadde de hatt totalt rundt 50 oppdrag – de aller fleste relatert til de store nedbørsmengdene. Regnet oversvømte kjellere, og truet med å renne inn i hus i hovedstaden. Det lot heller ikke til å bli mindre utover onsdag kveld. – Det er faktisk tiltagende vannføring i en del av bekkene, så det ser ut som tilsiget fra Marka er på vei, sier Lindhardt til VG onsdag.iPhone/iPad, Android ... eller sjekk pent.no Politiet i Oslo sperret av gangbroene over Alnaelva mellom Svardalsparken og Brynseng på grunn av den høye vannføringen. – Vi ber om at dette respekteres så ingen kommer til skade, skrev politiet på Twitter.Onsdag klokken 12 sendte Meteorologisk institutt ut et OBS-varsel for Akershus og Hedmark der de varslet kraftig nedbør. Like etter klokken 21 hadde det regnet 55 millimeter på Bygdøy i Oslo, 47,4 millimeter i Ås i Akershus og 38,8 millimeter i Horten i Vestfold. Sommerværet: Øs pøs i Sør-Norge - men solen vil skinne flere steder Saken fortsetter under topp ti-listaPå Romerike måtte politiet be bileiere flytte bilene sine på grunn av den stigende vannmassen. Lørenskog stasjon: Vannet stiger fort, og det bes om at parkerte biler fjernes så fort som mulig. Fare for store vannskader på kjøretøy. — Politiet på Romerike (@RomerikePoliti)09.08.17, 09:21 Også der rapporteres det om vann i kjellere. Det samme gjorde brannvesenet i Østfold og Follo. Her var det vann i kjellere og bygg i Moss, Nesodden og Oppegård.Det er meldt bedre vær mot helgen. Vakthavende meteorolog Espen Biseth Granan sier til VG at vi kan regne med betraktelig finere vær torsdag. – Det blir et helt annet vær i morgen. Kanskje litt tåke om morgenen, men det vil solen brenne av raskt, sier han. Han kaller nedbørsmengden på Østlandet relativt ekstrem. – Nå er Bygdøy en ganske ny målestasjon, så vi har bare data tilbake til 2006. Men om vi bruker den som eksempel, er nok dette oppunder rekorden for august måned, sier meteorologen. I fjor regnet det 68,6 millimeter i løpet av ett døgn der. De 55 millimeterne som er målt på Bygdøy i dag er målt i en tolvtimers-periode, så det gjenstår å se hvor nært det kommer fjorårets rekord. – Men det dreier seg altså om ganske heftige mengder, sier Biseth Granan.
Brannvesenet hadde hendene fulle med oversvømte kjellere.